Acatistul Sfinţilor trei ierarhi Vasile, Grigorie şi loan 
(s.v. 30 ianuarie / s.n. 12 februarie) 


) = 


r, 


Sfinţii trei ierarhi Vasile, Grigorie şi loan (30 ianuarie): 


https://www.academia.edu/95956726/Sfin % C5% A3ii trei ierarhi Vasile Grigorie _% 
C5%9Fi loan _ 30 _ ianuarie 


https://archive.org/details/sf.-3-ierarhi-vasile-grigorie-si-ioan 


Materiale despre Sfinţii trei ierarhi Vasile, Grigorie şi loan: 
https://archive.org/details/Qsteaemy?query=V asile %0 2C+Grigorie+ % C5 9% 9Fi+loan 


https://www.academia.edu/search ?q=stea 9% 20emy % 20 Vasile, 7020Grigorie 920% C5 
%9Fi% 20loan 


https://www.slideshare.net/steaemy 1/search_my_uploads?type=&new=& 
sile %2C+Grigorie+ %o C59%9Fi+loan 


2 5 e 


Pe aceşti trei Sfinţi părinţi: Vasile cel mare, Grigorie Teologul şi loan Gură de 
Aur, îi cinstim astăzi laolaltă, ca pe nişte mari învăţători şi păstori prea luminaţi 
ai Bisericii lui Hristos. Faptele lor pline de sfinţenie, precum şi învăţăturile lor 
alcătuiesc dreptarele Ortodoxiei. 


Vieţile lor sunt istorisite la zilele în care Biserica îi pomeneşte pe fiecare dintre 
el. Astfel, 

Y. viaţa Sfântului Vasile o găsim pe larg în ziua de 1 ianuarie, 

Y. viaţa Sfântului loan Hrisostom la 13 noiembrie şi la 27 ianuarie, iar 

Y. viaţa Sfântului Grigorie Teologul la 25 ianuarie. 


&&& 
În numele Tatălui, şi al Fiului şi al Sfântului Duh. Amin. 
Slavă Ţie, Dumnezeul nostru, Slavă Ţie ! 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, 
şi toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi 
mântuieşte, Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii 
vecilor. Amin. 


Preasfântă Treime, miluieşte-ne pe noi; 
Doamne, curăţeşte păcatele noastre; 
Stăpâne, iartă fărădelegile noastre; 


Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii 
vecilor. Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre 
fiinţă dă-ne-o nouă astăzi. Și ne iartă nouă greşalele noastre, precum şi noi 
iertăm greşiţilor noştri. Şi nu ne duce pe noi în ispită, ci ne izbăveşte de cel 
rău. Că a Ta este Împărăţia şi puterea şi slava, a Tatălui şi a Fiului şi a 
Sfântului Duh, acum şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de 
nici un răspuns, această rugăciune aducem Ţie, ca unui Stăpân, noi, 


păcătoşii robii Tăi, miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe 
noi foarte, nici pomeni fărădelegile noastre, ci caută şi acum ca un Milostiv 
şi ne izbăveşte pe noi de vrăjmaşii noştri, că Tu eşti Dumnezeul nostru şi noi 
suntem poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca 
Să nu pierim cei ce nădăjduim întru tine, ci Să ne mântuim prin tine din 
nevoi, că tu eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care 
din Tatăl S-a născut, mai înainte de toţi vecii. Lumină din Lumină, Dumne- 


zeu adevărat din Dumnezeu adevărat, Născut, nu făcut, Cel de o fiinţă cu 
Tatăl, prin care toate s-au făcut. 

Care pentru noi oamenii şi pentru a noastră mântuire.S-a pogorât din ceruri 
Şi S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a 
îngropat. Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu 
slavă, să judece viii şi morţii, A cărui Împărăţie nu va avea Sfârşit, 

Şi întru Duhul Sfânt, Domnul de viaţă Făcătorul, care din Tatăl purcede, 
Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Pe apărătorii şi luminătorii Bisericii creştineşti, pe învățătorii cei mari şi înfrâ- 
nătorii zâzaniilor diavoleşti, pe surpătorii eresurilor, pe stâlpii cei neclintiţi ai 
Bisericii, podoabele cele mai alese ale ierarhilor şi întocmai cu apostolii, şi ai 


lumii învăţători, pe marele Vasile cel cu dumnezeiască minte; pe Grigorie, cel 
cu dulce glas şi pe loan luminătorul a toată lumea, să-i lăudăm credincioşii din 
toată inima şi să le cântăm: Bucură-te, treime de arhierei mult lăudată! 


Icosul 1 

Cine este destoinic a-şi deschide buzele şi a-şi mişca limba, spre a o lăuda, cum 
se cuvine pe această treime de arhierei? Însă, deşi nu vom putea face aceasta, 
totuşi nu putem tăcea şi îi aducem aceste laude: 

Bucuraţi-vă, aleşii Sfintei Treimi, flori mirositoare ale grădinii celei nestri- 
căcioase; 

Bucuraţi-vă, îngeri pământeşti şi oameni cereşti; 

Bucuraţi-vă, marilor arhierei cei luminaţi la minte de Sfânta Treime; 
Bucuraţi-vă, că aţi covârşit firea omenească cu darurile cele multe; 

Bucuraţi-vă, stâlpi neclintiți ai Biserici; 

Bucuraţi-vă, credincioase slugi ale Sfintei Treimi; 

Bucuraţi-vă, mărgăritare strălucite ale Bisericii lui Hristos; 

Bucuraţi-vă, cei mai destoinici luminători ai pământenilor; 

Bucuraţi-vă, apărătorii dreptei credinţe în Hristos; 

Bucuraţi-vă, surpătorii eresurilor şi îndreptătorii adevăratelor învățături; 


Bucuraţi-vă, cârmuitorii Biserici şi pomi luminaţi roditori ai fructelor celor mai 
alese; 
Bucuraţi-vă, treime de arhierei mult lăudată! 


Condacul al 2-lea 

Pe aceşti trei mari ierarhi ai Bisericii lui Dumnezeu cel slăvit în Sfânta Treime, 
se cuvine să-i cinstim ca pe unii ce au primit de la Dumnezeu mari daruri şi 
aleşi talanți: pe Vasile, cel ce a ruşinat păgânătatea împăratului lulian apostatul; 
cel ce a mustrat pe împăratul Valent arianul, cel ce a înfricoşat pe eparhul ce 
nedreptăţise la judecată pe o vaduvă săracă, şi a botezat pe evreul Ioasaf cu 
toată casa lui; pe Grigorie, mare ritor şi vrednic patriarh al Bisericii Cons- 
tantinopolului, cel ce a întrecut cu înţelepciunea pe toţi cei mai învăţati din 
timpul acela şi pe loan Gură de Aur, cel ce cu învăţăturile sale a covârşit pe cei 
mai luminaţi şi mai aleşi grăitori ai lumii. Se cuvine să-i lăudăm şi să zicem lui 
Dumnezeu: Aliluia! 


Icosul al 2-lea 

Multă nevoinţă având Sfinte ierarhe Vasile pentru credinţa dreptslăvitorilor 
creştini, ai mustrat cu îndrăzneală pe împăratul Valent, pentru că a îmbrățişat 
învățătura eretică a lui Arie, luând multe biserici ale dreptslăvitorilor şi pre- 
făcându-le în biserici ariene. Tu, sfinte, n-ai putut suferi purtarea acestui îm- 
părat, iar noi, pentru tăria credinţei tale şi îndrăzneala ce ai avut, te întâmpinăm 
cu aceste cuvinte de laudă: 

Bucură-te, ierarhe Vasile, apărătorule şi întăritorule al învăţăturii Sfintei Trei- 
mi; 

Bucură-te, înalt şi luminat cugetător al teologiei; 

Bucură-te, albină, care ai adunat din învăţăturile timpului aceluia toată mierea 
învățăturilor dreptmăritoare; 

Bucură-te, furnică muncitoare, care necontenit ai adunat la sânul Bisericii 
hrana învățăturilor dumnezeieşti; 

Bucură-te, izvor de apă limpede, răcoritoare şi dătătoare de viaţă a explicării 
Evangheliei lui Hristos; 

Bucură-te, căci cu acele ape ai adăpat poporul dreptcredincios; 

Bucură-te, paharul curăţiei cel plin de curată băutură; 

Bucură-te, gura înţelepciunii ce spulberă hulele ereticilor; 

Bucură-te, podoaba Bisericii lui Hristos; 

Bucură-te, mustrătorule al împăraţilor lulian şi Valent; 

Bucură-te, mare ierarhe al lui Hristos, Vasile! 


Condacul al 3-lea 

Patria ta, Sfinte ierarhe Vasile, a fost Pontul, născut din părinţi temători de 
Dumnezeu, Vasile şi Emilia. Crescut în învățături adevărat creştineşti, ai stră- 
bătut tot felul de înţelepciune, dobândind de la Dumnezeu vrednicia arhie- 
rească, pentru care ai mulţumit în tot timpul lui Dumnezeu, cântându-l laude: 
Aliluia! 


Icosul al 3-lea 

Păstorind Biserica ei poporul creştinesc totdeauna cu vrednicie şi cu dreptate ai 
fost la Soborul al doilea, ce s-a ţinut în Constantinopol, mare apărător al dreptei 
credinţe. Tăind şi sfâşiind cu sabia duhului toate învăţăturile eretice, ai dovedit 
că în adevăr eşti un stâlp neclintit al Bisericii lui Hristos şi un mare ierarh 
vrednic de numele de cuvântător al lui Dumnezeu, cel slăvit în Sfânta Treime: 
Tatăl şi Fiul şi Sfântul Duh-Dumnezeu; pentru care toţi te cinstim cu aceste 
laude: 

Bucură-te, părinte ierarhe Grigorie, mintea cea prea lăudată a dreptei credinţe; 
Bucură-te, lumină strălucitoare care luminezi cu învăţăturile tale toată lumea 
creştinească; 

Bucură-te, lumină strălucitoare care luminezi lumea cu limba ta cea bine- 
grăitoare şi care îngrădeşti cu muţenie limbile celor bârfitori; 

Bucură-te, plugarule ce ari cu plugul gurii tale inimile, spre a da roade bune lui 
Hristos; 

Bucură-te, arătătorule al adevăratului Dumnezeu, cel lăudat în Sfânta Treime; 
Bucură-te, căci cu praştia dumnezeieştilor tale cuvinte ai spulberat neghina 
eresurilor; 

Bucură-te, bunule păstor, care ai păscut oile cele cuvântătoare în livada cre- 
dinţei Sfintei Treimi; 

Bucură-te, organ dulce glăsuitor şi alăută bine alcătuită; 

Bucură-te, fluier cuvântător şi vioară dulce răsunătoare; 

Bucură-te, stea prea luminoasă, ce luminezi toată lumea cu învăţăturile dog- 
melor creştineşti; 

Bucură-te, îndulcitorul inimilor credincioşilor; 

Bucură-te, mare ierarhe şi teologule Grigorie! 


Condacul al 4-lea 

Întelepciune de sus având, Sfinte ierarhe Grigorie, te-ai suit pe scaunul cel mai 
înalt al patriarhilor marii cetăţi a împăratului Constantin, de unde ai păscut oile 
cele cuvântătoare întru cuviinţă şi dreptate. Luminat şi împodobit fiind cu tot 


meşteşugul cuvântării de Dumnezeu, ai întrecut pe toţi ritorii de atunci şi ai 
lăudat în toată viaţa ta pe Dumnezeu, cântându-I: Aliluia! 


Icosul al 4-lea 

Ca un înger sau arhanghel stai înaintea Sfintei Treimi, părinte loane Gură de 
Aur, ca cel ce din pruncie ai cunoscut mai bine decât mulți bătrâni pe singurul 
adevăratul Dumnezeu şi te-ai îndeletnicit cu adevăratele şi sfintele învățături 
creştineşti, ajungând a cunoaşte toată filozofia şi toate ştiinţele celor mai în- 
văţaţi dascăli ai vremii aceleia. Pentru că ai lăudat şi ai prea slăvit în tot timpul 
vieţii tale pe Bunul Dumnezeu, noi îți aducem aceste laude: 

Bucură-te, că te-ai născut din părinți binecredincioşi, Secund Stratilatul şi 
Antuza, vrednica ta mamă; 

Bucură-te, că din fragedă vârstă ai fost dat la învăţătura ştiintelor având dascăli 
pe Libanie şi Andragatie; 

Bucură-te, că în puţină vreme pe toţi semenii tăi i-ai ajuns şi i-ai întrecut cu 
învăţăturile; 

Bucură-te, cel ce ai primit Sfântul Botez cu mare bucurie, aducând la dreapta 
credinţă şi pe mulți alţii; 

Bucură-te, că pe Antimie filozoful l-ai dovedit în învățături spre uimirea 
tuturor; 

Bucură-te, că şi el îndată a cerut Sfântul Botez; 

Bucură-te, că episcopul Atenei, auzind că tu ai făptuit întoarcerea lui Antimie, 
mult s-a bucurat; 

Bucură-te, că poporul creştinilor a lăudat pe Dumnezeu pentru faptele tale cele 
bune; 

Bucură-te, că de patriarhul Antiohiei, Meletie, ai fost ridicat la rangul preoţiei; 
Bucură-te, că şi hirotonia de diacon şi de preot le-ai primit cu multă smerenie; 
Bucură-te, cel care cu sorții episcopilor şi cu voinţa împăratului Arcadie ai fost 
chemat la scaunul cel mai înalt al Patriarhiei Constantinopolului, după moartea 
patriarhului Nectarie; 

Bucură-te, mare ierarhe Ioane Gură de Aur! 


Condacul al 5-lea 

După moartea părinților tăi, sfinte, toată averea rămasă ţie, împărţind-o la săra- 
ci, robilor dându-le libertate şi rudele lăsând, ai slujit Domnului ziua şi noa- 
ptea. Ca monah în mănăstire, ca cleric, diacon, preot, arhiereu şi patriarh oste- 
nindu-te mult, ai scris cărți despre preoţie, despre bunătate şi blândeţe, despre 
smerenie şi milostenie, despre pace, adevăr şi dreptate, toate pline de dovezi, 


întărindu-le cu însăţi viaţa cea aspră ce ai dus; pentru aceea noi, minu-nându-ne 
de răbdarea şi de umilinţa ta, îndrăznim a te lăuda şi a cânta cu tine lui Dum- 
nezeu: Aliluia! 


Icosul al 5-lea 

Ca nişte albine zburătoare aţi umblat în grădina Scripturilor credinţei, voi trei 
mari ierarhi ai lui Hristos, adunând miere din tot felul de flori, pe care aţi pus-o 
înaintea tuturor credincioşilor spre îndulcire, povăţuindu-i la pocăință, desco- 
perindu-le şi explicându-le dogma Sfintei Treimi, cea unită în ființă dar des- 
părțită în lpostasuri. Pentru aceasta noi creştinii va rugăm să primiţi aceste 
cântări de laude: 

Bucuraţi-vă, marilor arhierei, despărțiți cu trupurile, dar uniţi cu duhul; 
Bucuraţi-vă, raze strălucitoare ale lui Hristos, Soarele dreptăţii, cel ce a luminat 
toată lumea cu învăţăturile Sale; 

Bucuraţi-vă, părinţi vrednici ai Biserici creştineşti, ce aţi fost la un obicei cu 
apostolii; 

Bucuraţi-vă, râuri cu ape răcoritoare, ce aţi adăpat ţarinile sufletelor creştinilor 
cele însetate de adevăratele învățături; 

Bucuraţi-vă, trei ierarhi lăudaţi de toţi cei ce cred într-un Dumnezeu slăvit în 
Sfânta Treime; 

Bucuraţi-vă, organe bine glăsuitoare ale Bisericii lui Hristos Dumnezeului 
nostru; 

Bucuraţi-vă, slugi alese, care aţi înmulţit talanţii cei daţi vouă de Domnul Hri- 
stos spre păstrare; 

Bucuraţi-vă, că uşile cereşti vouă vi s-au deschis; 

Bucuraţi-vă, doctori iscusiţi aleşi de Dumnezeu spre a vindeca bolile sufleteşti 
ale creştinilor celor slabi în credinţă; 

Bucuraţi-vă, luminătorii lumii, cei împodobiţi de Dumnezeu cu vrednicia arhie- 
rească; 

Bucuraţi-vă, albine adunătoare de tot felul de învățături, din grădina Sfintei 
Scripturi; 

Bucuraţi-vă, treime de arhierei mult lăudată! 


Condacul al 6-lea 

Propovăduitori şi stâlpi întăritori ai Bisericii lui Hristos şi ai poporului creş- 
tinesc aţi fost Sfinţior trei ierarhi. Învăţând şi povăţuind pe toţi creştinii ade- 
vărata credinţă, înfruntând pe cei ce căutau să semene neghine eretice în ogoa- 
rele inimilor dreptslăvitorilor creştini, aţi lovit cu praştia cuvintelor voastre în 


toate învăţăturile cele potrivnice, înălţând fruntea dreptei credinţe şi cântând lui 
Dumnezeu: Aliluia! 


Icosul al 6-lea 

Prin curăţia vieţii tale cea asemenea îngerilor te-ai ridicat la dumnezeieşti înăl- 
țimi şi străbătând cetele heruvimilor, ai descoperit dogmele Treimii, pe care, ca 
pe cel mai preţios odor, le-ai lăsat Bisericii ca pe o comoară scumpă şi neje- 
fuită, Vasile. Pentru aceasta te rugăm să primeşti de la noi nevrednicii laudele 
acestea: 

Bucură-te, lauda cea strălucită a arhiereilor; 

Bucură-te, dumnezeiescule învăţător al dogmelor; 

Bucură-te, următorul cel credincios al apostolilor; 

Bucură-te, stâlpul cel prea luminat al Bisericii; 

Bucură-te, al Treimii ager şi osârdnic apărător; 

Bucură-te, arătătorule luminat al celor cereşti; 

Bucură-te, ocârmuitorul corăbiei celei duhovniceşti; 

Bucură-te, îndreptătorul celor chemaţi la vrednicia preoțească; 

Bucură-te, luminătorule ceresc al celor îmbrăcaţi cu darul arhierici; 

Bucură-te, prea înţeleptule povăţuitor al pustniciei; 


Bucură-te, cel ce trezeşti pe cei păcătoşi la pocăință; 
Bucură-te, mângâietorul celor ce adorm în dreapta credinţă; 
Bucură-te, mare ierarhe Vasile! 


Condacul al 7-lea 
Prin Vasile cel mare, trâmbiţa cea dulce glăsuitoare, care a cântat în Biserica 
arhiepiscopală a Cezareii din Capadocia, laudele cuvenite lui Hristos Dumne- 
zeului nostru, învățând pe toţi dogmele Sfintei Treimi şi lăsând Biserici bogății 
alese şi scumpe, din care şi noi împărtăşindu-ne, aducem lui Dumnezeu laude 
şi cântări: Aliluia! 


Icosul al 7-lea 

Deschizând cu dumnezeiască cuviinţă Scripturile, ai scos din ele învățături 
temeinice, Sfinte Grigorie, îndulcind cu ele inimile credincioşilor cu adevărat, 
mai mult decât mierea şi ai învăţat pe toţi creştinii a se închina Treimii întru o 
unime şi unimi în Treime. Pentru aceasta şi noi te cinstim cu aceste laude: 
Bucură-te, ierarhe Grigorie, înălțimea dumnezeieştilor daruri ale lui Hristos, 
Dumnezeului nostru; 

Bucură-te, cald propovăduitor al dumnezeiescului dor; 


Bucură-te, izvorul cuvântării de Dumnezeu şi râul cel limpede al înţelepciunii; 
Bucură-te, fluier păstoresc, ce ai biruit trâmbiţele ritorilor; 

Bucură-te, cercetătorul adâncului, care ai dobândit frumuseţile vorbelor; 
Bucură-te, privighetorule al darului şi gura cea înaltă a duhului; 

Bucură-te, păzitorul turmei celei cuvântătoare a lui Hristos; 

Bucură-te, smulgătorul neghinelor eretice şi vânătorul lupilor îmbrăcaţi în piei 
de oaie; 

Bucură-te, semănătorul cel minunat al dogmelor; 

Bucură-te, izgonitorul celor defăimători de Dumnezeu; 

Bucură-te, că chipul Mântuitorului Hristos l-ai avut în toată viaţa ta, înaintea ta; 
Bucură-te, mare ierarhe şi teologule Grigorie! 


Condacul al 8-lea 

De Dumnezeu grăitorule, Sfinte ierarhe Grigorie, pe limbile cele veninoase şi 
vătămătoare ale ereticilor pornite împotriva lui Dumnezeu le-ai ars cu duhul 
cuvântărilor gurii tale, grăind slava lui Dumnezeu; şi cu scrisorile tale, înse- 
mnând fiinţa cea prea puternică a Sfintei Treimi celei nevăzute, ai tăiat din 
rădăcină eresurile cele spinoase, luminat descoperind învăţăturile cele drept- 
slăvitoare şi cântând lui Dumnezeu laude: Aliluia! 


Icosul al 8-lea 

Femeia eparhului Antiohiei împreună cu soţul ei erau orbiţi de învățături ere- 
tice şi căzând ea într-o boală grea şi neputându-se vindeca de nimeni, auzind de 
tine, Sfinte Ioane, că faci semne multe şi minunate, a rugat pe bărbatul său să o 
aducă la tine. Acela aducând-o, a lăsat-o la uşa bisericii, neîndrăznind ca eretic 
a o aduce înăuntru, rugându-se episcopului şi ţie, Sfinte Ioane, pentru a le da 
ajutorul vostru cel puternic. Deci ieşind, le-ai spus să lepede eresul şi să 
primească adevărata credinţă; iar ei făgăduind, ai poruncit tu, sfinte, să aducă 
apă, rugând apoi pe episcop să toarne acea apă în chipul cruci peste ea şi îndată 
după turnare, s-a vindecat femeia ca şi cum n-ar fi fost bolnavă. La această mi- 
nune atât ei, cât şi toţi cei ce erau de faţă, au prea slăvit pe Dumnezeu. Freticii 
lepădându-se de învăţăturile lor cele rătăcite şi întorcându-se la adevărata cre- 
dinţă, s-au numărat între dreptmăritorii creştini; iar noi îţi aducem laudele ace- 
stea: 

Bucură-te, loane Gură de Aur, tăbliță scumpă cu aur ferecată; 

Bucură-te, organ dulce răsunător, de Dumnezeu insuflat; 

Bucură-te, gura cea aleasă împodobită cu cuvinte de aur; 

Bucură-te, îmbogăţitorul Bisericii cu scrieri minunate şi prea scumpe; 


Bucură-te, pierzătorul eresurilor elineşti şi evreieşti; 

Bucură-te, că femeia aceea auzindu-te înalt vorbind a fost luminată de Dumne- 
zeu şi te-a numit "Gură de Aur"; 

Bucură-te, că puţul învățăturilor tale adâncit fiind, ai dat creştinilor funii 
minunate, ca să ajungă la apele învățăturilor tale; 

Bucură-te, că de toate Bisericile eşti numit "Gură de Aur”; 

Bucură-te, tămăduitorul femeii eparhului; 

Bucură-te, că te-ai asemănat Botezătorului loan cu numele şi cu viaţa ta aspră; 
Bucură-te, că şi tu, Sfinte Ioane, ca şi loan Botezătorul, ai predicat popoarelor 
pocăinţa; 

Bucură-te, că şi tu, ca şi Ilie Tezviteanul, cu credinţa, cu rugăciunile şi cu po- 
stul te-ai îndeletnicit în toată viaţa ta de 63 de ani; 

Bucură-te, mare ierarhe Ioane Gură de Aur! 


Condacul al 9-lea 

În vremea preoţiei tale, sfinte mare ierarhe Ioane, predicând în Biserică şi înalt 
ritorisind, celor neînvăţaţi erau neînţelese unele din cuvintele tale. Atunci o 
femeie din popor, care asculta cu mare evlavie învăţăturile duhovniceşti, a 
ridicat glas în popor şi a zis: "Învăţătorule duhovnicesc sau mai bine Gură de 


Aur, adâncă este apa puţului sfintelor tale învățături, dar funia minţii noastre 
fiind scurtă, să ajungă la apă nu poate" şi de atunci tot poporul ţi-a dat numirea 
de "Gură de aur"; deci şi noi minunându-ne de darurile cu care Dumnezeu te-a 
împodobit, te lăudăm pe tine şi lui Dumnezeu cântăm: Aliluia! 


Icosul al 9-lea 

Împăratul Valent sprijinind pe arieni multe biserici ortodoxe le-a dat acelora, 
spre mâhnirea adevăraţilor creştini şi pe tine, Sfinte Vasile, mult te-au amărât 
cu prigonirile, căci acest împărat, când a venit în Cezareea şi tu l-ai întâmpinat 
cu pâine şi sare, el a poruncit de ţi-a dat fân din hrana cailor lui. Şi tu, Sfinte 
Grigorie, fiind născut din oameni de bun neam şi drepţi, Grigorie şi Nona, ai 
dobândit o creştere adevărat creştinească şi ai răzbătut, ca nimeni altul, tot 
meşteşugul şi ştiinţa învățăturilor, făcându-te tâlcuitor şi dascăl lumii, cinstind 
cu cuvinte de laudă pe marele Vasile, pe tatăl tău Grigorie, pe fratele tău Che- 
sarie şi pe sora ta Gorgonia, la înmormântările lor. Iar tu, părinte loane Gură de 
Aur, ai dat sfaturi dumnezeieşti poporului încredinţat ţie spre păstorie, dându-te 
pe tine singur pidă de nevoinţă, de cumpătare şi de răbdare, mâncând deseori 
puţină zeamă de orz şi dormind puţin, nu stând pe pat, ci deseori şezând pe 
scaun. Fiind ales şi chemat la scaunul patriarhal din Constantinopol, ai mustrat 


pe Eudoxia împărăteasa, pentru că a răpit o vie a unei văduve sărace, ce se 
numea Calitropia, care striga cerându-şi dreptul ei. Şi tu sfinte ai sfătuit pe 
împărăteasă să nu fie lucrul străin luat cu sila; de care sfaturi ea neţinând sea- 
ma, a fost asemănată de tine cu Izabela, soţia împăratului Ahav, şi ţi-ai atras 
mânia ei, exilându-te; dar ai fost adus iar pe scaun şi, a doua oară ai fost exilat 
prin mijlocirea unor episcopi invidioşi care se purtau mai mult silniceşte decât 
creştineşte. Deci noi, minunându-ne de viața voastră sfântă, şi de faptele 
voastre, ne sârguim a vă aduce laude bine meritate: 

Bucură-te, ierarhe Vasile, sprijinitorul şi apărătorul binecredincioşilor creştini; 
Bucură-te, curajosule mustrător al împăratului Valent, părtinitorul arienilor; 
Bucură-te, cel ce ai suferit mânia împăratului pentru pâinea neagră cu care l-ai 
întâmpinat, pentru că cu acelea se hrănea poporul; 

Bucură-te, vrednicule ierarhe, mare îndreptător al Bisericii lui Hristos; 
Bucură-te, Grigorie, care cu agera ta minte ai răzbătut toate ştiintele şi adân- 
curile filozofiei; 

Bucură-te, că tu, sfinte, toate dogmele le-ai lămurit învățând pe toţi creştinii 
adevărata teologie; 

Bucură-te, cel ce ai fost dascăl de dreaptă învăţătură tuturor creştinilor; 
Bucură-te, cel ce ai lăudat pe marele Vasile, la moartea căruia ai plâns cu 
lacrimi de adevărată frăţie; 

Bucură-te, loane Gură de Aur, mustrătorul celor răpitori ai lucrului săracului 
asuprit şi amărât; 

Bucură-te, cel ce ai fost surghiunit de împărăteasa Eudoxia pentru asemănarea 
ei cu Izabela, soţia lui Ahav; 

Bucură-te, că ai suferit şi pornirea cea răutăcioasă a unor episcopi nere-cu- 
noscători; 

Bucură-te, loane cel aspru prigonit şi dus în exil tocmai în Armenia, unde ai 
fost chemat la ceruri de Domnul Hristos; 

Bucură-te, mângâietorule al episcopului Chiriac, cel asemenea exilat; 
Bucură-te, treime de arhierei mult lăudată! 


Condacul al 10-lea 

Mari învăţători şi deobşte izbăvitori oamenilor şi îndreptători ai obiceiurilor v- 
aţi arătat sfinților, înţelepţi şi împodobiţi de Dumnezeu: Vasile cel mare, cel ce 
arătat ai cuvântat cu înţelepciune tare şi neschimbată, îngrozind pe eparhul şi 
mustrând pe împăratul Valent; Grigorie Teologul, cel ce ai fost desfătarea 
limbii, dulceaţa auzului, mângâierea inimii şi îngerească pâine de suflete hrăni- 
toare; şi loane Gură de Aur, răul darurilor celor duhovniceşti, umplut până la 


vărsare, organ aurit al predicilor, al pocăinţei, milosteniei, smereniei, umilinţei, 
al privegherilor, al iubirii de aproapele şi apărătorul celor asupriți şi ne- 
dreptăţiţi. Noi, împreună cu voi, dorim a cânta lui Dumnezeu laude: Aliluia! 


Icosul al 10-lea 

Darul lui Dumnezeu ţi-a descoperit, Sfinte Vasile, faptele bune ale prezbite- 
rului Anastasie, la care ai mers cu clerul arhiepiscopalei tale biserici, spre a cu- 
noaşte viaţa acestui vrednic preot, care vieţuind într-un sat, cu femeia sa 'Teo- 
gnia, petreceau viaţa lor întru curăţie, socotită fiind ea, ca o țarină neroditoare; 
iar Anastasie a fost luminat de Dumnezeu şi ştiind cu duhul că ierarhul său 
Vasile voieşte să-l cerceteze, a zis soţiei sale: " Eu mă voi duce la câmp, să 
lucrez pământul, iar tu sora mea, în ceasul al nouălea aprinzând lumânări, vei 
ieşi întru întâmpinarea Sfântului Vasile, arhiepiscopul nostru”. Deci făcând 
Teognia aşa, cum zisese Anastasie, a întâmpinat pe Sfântul Vasile, care 
cunoscând cu duhul că Anastasie este în casă, l-a chemat şi el ieşind întru 
întâmpinarea Sfântului şi sărutându-i picioarele i-a zis : "De unde mie aceasta, 
că a venit arhiereul Domnului la mine?". lar Sfântul Vasile i-a zis:" Bine că te- 
am aflat, să mergem în biserică şi să facem dumnezeiasca slujbă". Mergând toţi 
în biserică a poruncit Sfântul Vasile lui Anastasie să slujească Sfânta Liturghie, 
zicându-i:" Cu toate lucrurile tale cele bune, să ai şi ascultare". Şi când slujea 
Anastasie, Sfântul Vasile şi ceilalţi care erau vrednici, au văzut, în vremea 
înălțării sfintelor şi înfricoşătoarelor Taine, pe Preasfântul Duh în chip de foc 
pogorându-Se şi pe Anastasie înconjurându-l. De aceste fapte minunate noi 
mirându-ne te întâmpinăm, Sfinte Vasile, cu aceste frumoase laude: 

Bucură-te, ierarhe Vasile cel luminat la minte de Dumnezeu; 

Bucură-te, cunoscătorul vieţii şi al faptelor bune ale prezbiterului Anastasie; 
Bucură-te, că după Sfânta slujbă ai binevoit a fi ospătat în casa vrednicului 
preot; 

Bucură-te, cel ce ai ştiut cu duhul că Teognia nu-i este lui soţie, ci soră şi aşa i- 
al zis să o numească; 

Bucură-te, sfinte, care ai cercetat într-un bordei, din casa lui Anastasie, pe un 
bolnav stricat de lepră, pe care îl îngrijeau preotul şi sora lui; 

Bucură-te, milostive, că şi tu ai voit să slujeşti o noapte pe acel om bolnav, ce 
era deseori mânios şi ocărâtor, spre a te face părtaş la plata dumnezeiască; 
Bucură-te, că toată noaptea ai petrecut-o cu acel bolnav în bordei, stând în 
rugăciune, iar a doua zi pe bolnav l-ai scos din bordei întreg şi sănătos; 


Bucură-te, că Sfântul Efrem Sirul, rugându-se lui Dunmezeu, a avut o vedenie 
minunată : un stâlp de foc, al cărui cap ajungea la cer şi un glas din cer i-a zis: 
"Efreme, Efreme, în ce chip vezi pe acest stâlp de foc, în acest fel este Vasile"; 
Bucură-te, că sfântul acesta Efrem, după vedenia aceasta, s-a dus la Cezarea 
Capadociei în ziua Arătării Domnului, cu un tălmaci fiindcă el nu cunoştea 
greceşte şi te-a văzut pe tine, Sfinte Vasile, mergând la biserică cu multă evla- 
vie; 

Bucură-te, că tu sfinte, cunoscând cu duhul că Efrem Sirul este în biserică, ai 
poruncit arhidiaconului tău să se ducă să-l cheme la tine în Sfântul altar; 
Bucură-te, că acela se apăra prin tălmaci că nu ar fi el cel chemat, ci un altul 
poate; însă tu sfinte ai zis arhidiaconului "mergi şi spune străinului monah: 
Doamne Efrem, vino şi intră în Sfântul altar, că te cheamă arhiepiscopul"; şi 
apoi l-ai hirotonit diacon zicându-i să spună ecteniile în limba grecească, ceea 
ce Efrem a îndeplinit; 

Bucură-te, mare ierarhe Vasile! 


Condacul al 11-lea 
Bună mireasmă lui Hristos făcându-te, Sfinte ierarhe Vasile, toată lumea ai 
umplut de mirosul cel plăcut al Sfintei Evanghelii; şi îmbrăcând veşmântul 


luminat al arhieriei, ai slujit cu toată vrednicia Biserica lui Hristos Dumnezeul 
nostru; iar noi minunându-ne de viaţa ta cea îngerească, cântăm împreună cu 
tine lui Dumnezeu: Aliluia! 


Icosul al 11-lea 

Păstorind Biserica patriarhală a Constantinopolului timp de 12 ani până la so- 
borul al doilea, te-ai retras la moşia ta Arianz, unde ai petrecut o viaţă de 
sfințenie, până la vârsta de optzeci de ani, când Domnul te-a chemat din viaţa 
aceasta pământească la împărăția cea cerească şi acolo te bucuri de ostenelile 
tale şi de luptele ce ai avut pentru buna întărire a Bisericii lui Hristos, având 
mulţumirea că la retragerea ta de pe scaunul patriarhal, ai lăsat numai o biserică 
eretică în Constantinopol, iar pe cele ce mai înainte fuseseră date arienilor, le-ai 
readus la starea de mai înainte a drepteredincioşilor. Deci noi, cinstind pome- 
nirea ta, te lăudăm cu aceste cântări de laudă: 

Bucură-te, ierarhe Grigorie, mintea cea luminată de Dumnezeu; 

Bucură-te, chimval răsunător în toată lumea, a cuvintelor tale teologhiceşti; 
Bucură-te, curățitorul şi stârpitorul neghinelor eretice; 

Bucură-te, plugarule, care ai arat pământurile sufleteşti ale creştinilor; 


Bucură-te, semănătorule al grâului dumnezeiesc, care hrăneşte şi satură ome- 
nirea creştină; 

Bucură-te, adăpătorul celor însetaţi de apa cea vie a Sfintei Evanghelii; 
Bucură-te, alăuta darului cea de Dumnezeu vestitoare; 

Bucură-te, întăritorul cel adevărat al dogmelor părinților celor drepteredincioşi; 
Bucură-te, cârmaci bine priceput al corabiei Bisericii creştineşti; 

Bucură-te, râu plin de apele darului; 

Bucură-te, noule David, cel ce ai cântat laude alese lui Dumnezeu, Cel slăvit în 
Sfânta Treime; 

Bucură-te, mare ierarhe şi teologule Grigorie! 


Condacul al 12-lea 

Nou Samuel te-ai arătat, Sfinte Grigorie Teologule, cu curăţia vieţii tale şi cu 
marea ta înţelepciune; împodobit fiind şi cu darul oratoriei, ai fost ca un nou 
David cântând cu fluierul cel păstoresc al cuvântării de Dumnezeu, încât s-a 
putut spune despre tine că, dacă s-ar fi aflat vreo icoană şi vreun chip împo- 
dobit, acela ai fi tu, Sfinte Grigorie; pentru care şi noi cântăm lui Dumnezeu 
împreună cu tine: Aliluia! 


Icosul al 12-lea 

După atâtea veacuri trecute gândindu-ne şi noi, Sfinte loane, la izgonirea ta de 
pe tronul patriarhal al Constantinopolului şi citind cele scrise de tine episco- 
pului Chiriac cel asemenea izgonit, ne mirăm de mintea ta cea luminată şi de 
cuvintele de mângâiere scrise de tine acelui episcop, care pot sluji tuturor 
creştinilor la cazuri de necazuri şi supărări. Tu, Sfinte loane Gură de Aur, ai 
scris episcopului Chiriac acestea : "Vino să-ţi scot rana mâhnirii şi să-ţi risipesc 
negura cugetului. Furtuna ce a venit asupra Bisericii este amară şi grea, iar 
corăbierii, neputând face nimic pentru încetarea furtunii, stau încremeniţi, 
plâng, se tânguiesc, se roagă şi aşteaptă sau pieirea lor în valurile mării, sau 
încetarea furtunii. Nu te mâhni, frate Chiriac, că eu când am fost izgonit din 
Constantinopol, nu mă îngrijeam de nimic, că ziceam întru mine: de este voia 
împărătesei să mă izgonească, izgonească-mă. De va vrea să mă fierăstruiască, 
am pildă pe profetul Isaia. De va vrea să mă arunce în mare, îmi voi aduce 
aminte de profetul Ilona. De îi este voia să mă bage în groapă, am pe Daniil 
băgat în groapa leilor. De va vrea să mă ucidă cu pietre, am pe Ştefan întâiul 
mucenic, ce a pătimit aceasta. De va vrea să-mi ia capul, am pe loan Bote- 
zătorul. De va vrea să-mi ia averea, de o am, s-o ia, căci gol am ieşit din 
pântecele mamei mele, gol mă voi şi duce din viaţă. De aş fi plăcut oamenilor, 


nu aş fi sluga lui Hristos; iar proorocul David mă înarmează: Grăit-am 
mărturiile Tale înaintea împăraţilor şi nu m-am ruşinat”. lar noi citind aceste 
cuvinte ne minunăm şi-ţi aducem aceste laude: 

Bucură-te, minte înaltă de Dumnezeu insuflată; 

Bucură-te, organ de aur ce ai cuvântat mai frumos decât toți înţeleptii lumii; 
Bucură-te, că în timpul surghiunului tău multe suferinţe şi amaruri ai avut; 
Bucură-te, că de la Comane, unde ai fost îngropat, după 33 de ani, moaştele 
tale au fost aduse la Constantinopol; 

Bucură-te, că nu ai voit a te lăsa ridicat până când împăratul Teodosie nu ţi-a 
trimis epistola sa; 

Bucură-te, că aducându-ţi-se moaştele tale la Constantinopol au fost întâm- 
pinate de împăratul şi de toţi sfetnicii cei mai însemnați ai împărăției; 
Bucură-te, că moaştele tale au fost duse în biserica Sfântului apostol Toma; 
Bucură-te, că de acolo au fost aşezate în biserica Sfintei Irina unde au fost puse 
pe tronul patriarhal; 

Bucură-te, că de la biserica Sfintei Irina moaştele tale fiind puse cu racla într-o 
caretă împăratească, au fost duse la biserica Sfinţilor Apostoli; 

Bucură-te, că în acea biserică patriarhală moaştele tale au fost îngropate în 
Sfântul altar; 

Bucură-te, că un bolnav suferind de nepuţinţă a încheieturilor, atingându-se de 
racla moaştelor tale s-a izbăvit cu totul de boală; 

Bucură-te, mare ierarhe Ioane Gură de Aur! 


Condacul al 13-lea (de 3 ori ) 

Viaţa voastră cea sfântă, slujbele cele împodobite, cuvântările voastre cele mai 
alese şi mai scumpe decât toate avuţiile lumii, scrierile voastre, ce sunt ca nişte 
tezaure de cel mai mare preţ, v-au făcut să fiţi pentru toată lumea creştină cei 
mai vrednici de toată cinstirea şi venerarea noastră, fiind luaţi de cei mai vred- 
nici păstori ai Bisericii ca pilde de viaţă curată şi sfântă, de mari şi neîntrecuţi 
luminători şi apărători ai dreptei credinţe, ai vieţii celei nemateriale, ai suferin- 
ţelor şi asupririlor la care aţi fost supuşi de oameni cu cugete rele ce nu vă pu- 
teau privi bine din cauza pornirii inimii lor celor lacome şi invidioase; dar voi, 
sfinților, pe toate le-aţi suferit cu credinţă în Dumnezeu, cu înţelepciune, cu 
răbdare, cu postul, cu rugăciunile şi cu viaţa voastră cea nematerială, pentru 
care noi, minunându-ne de tăria sufletelor voastre, îndrăznim a vă aduce laude, 
cântând cu voi lui Dumnezeu: Aliluia! 


Apoi iarăşi se zic: 


Icosul 1 

Cine este destoinic a-şi deschide buzele şi a-şi mişca limba, spre a o lăuda, cum 
se cuvine pe această treime de arhierei? Însă, deşi nu vom putea face aceasta, 
totuşi nu putem tăcea şi îi aducem aceste laude: 

Bucuraţi-vă, aleşii Sfintei Treimi, flori mirositoare ale grădinii celei ne-stri- 
căcioase; 

Bucuraţi-vă, îngeri pământeşti şi oameni cereşti; 

Bucuraţi-vă, marilor arhierei cei luminaţi la minte de Sfânta Treime; 
Bucuraţi-vă, că aţi covârşit firea omenească cu darurile cele multe; 

Bucuraţi-vă, stâlpi neclintiți ai Biserici; 

Bucuraţi-vă, credincioase slugi ale Sfintei Treimi; 

Bucuraţi-vă, mărgăritare strălucite ale Bisericii lui Hristos; 

Bucuraţi-vă, cei mai destoinici luminători ai pământenilor; 

Bucuraţi-vă, apărătorii dreptei credinţe în Hristos; 

Bucuraţi-vă, surpătorii eresurilor şi îndreptătorii adevăratelor învățături; 
Bucuraţi-vă, cârmuitorii Bisericii şi pomi luminaţi roditori ai fructelor celor 
mai alese; 

Bucuraţi-vă, treime de arhierei mult lăudată! 


Condacul 1 

Pe apărătorii şi luminătorii Bisericii creştineşti, pe învățătorii cei mari şi 
înfrânătorii zâzaniilor diavoleşti, pe surpătorii eresurilor, pe stâlpii cei neclintiţi 
ai Bisericii, podoabele cele mai alese ale ierarhilor şi întocmai cu apostolii, şi 
ai lumii învăţători, pe marele Vasile cel cu dumnezeiască minte; pe Grigorie, 
cel cu dulce glas şi pe loan luminătorul a toată lumea, să-i lăudăm credincioşii 
din toată inima şi să le cântăm: 

Bucură-te, treime de arhierei mult lăudată! 


Rugăciune către Sfinţii trei ierarhi 


Sfinților ierarhi ai lui Hristos, lauda Bisericii: Vasile înțelepte - stâlp al cre- 
dinţei, Grigorie prea laminate - minte cerească, loane Gură de Aur — propo- 
văduitorul înflăcărat al pocăinţei, voi cei ce aţi fost dăruiţi Bisericii în vremuri 
de cumpănă pentru a descoperi credinţa cea adevărată, primiţi această smerită 


rugăciune pe care o înălțăm către voi, sfinților. 


Dăruiţi-ne nouă, păcătoşilor, adevărata cunoaştere şi învăţaţi-ne cum se cuvine 
să trăim noi, cei ce purtăm cu nevrednicie numele de creştin. 


Sârguiţi-vă, sfinţilor, să-i scoateţi pe credincioşi din smintelile acestei lumi 
ticăloase, aşa cum odinioară aţi făcut cu cei pe care 1-aţi păstorit. Fiţi deci 
călăuzele noastre către cer! 


Mijlocii cu rugăciunile voastre pe lângă Dumnezeu, să ne dăruiască iertare, 
smerenie şi înţelepciune! 


Voi, cei care trăiţi în cer, rugaţi-vă, sfinţilor, ca şi noi, cei ce trăim pe pământ, 
să le gândim şi să le facem pe cele de sus. 


Fiţi alături de noi, Sfinţilor trei Ierarhi, în viaţa aceasta şi după moarte, ca şi noi 
să ne împărtăşim de fericirea cea veşnică. Amin! 


Vieţile Sfinţilor - Soborul Sfinţilor părinţilor noştri şi marilor dascăli şi 
ierarhi Vasile cel mare, Grigorie Teologul şi loan Gură de Aur 


Oi 0 TRI iCPAPXAI Pfa 
„1 BMCIMEIg XPICOCTOMG THOR 


Pricina praznicului acestuia a fost în acest chip: în zilele împărăției lui Alexios 
I Comnenul (1081-1118), care a luat împărăția după Nichifor Botaniates (1078- 
1081), s-a făcut împărţire şi prigonire între bărbaţii cei pricopsiţi în învățături şi 
îmbunătățiți. 


+ Căci unii cinsteau mai mult pe marele Vasile, zicând despre dânsul că 
este înalt la cuvinte, ca unul ce a cercetat şi a ispitit firea lucrurilor prin 
sine, şi cum că era atât de mult îmbunătăţit, încât puţin îi lipsea de a-l 
asemăna pe el cu îngerii.Căci nu făcea pogorământ legii, nici ierta cu 
lesnire, ci era greu la obicei şi aspru, neavând la sine nici un lucru 
pământesc. 

+ Iar pe dumnezeiescul loan Gură de Aur îl micşorau, ca şi cum ar fi fost 
în oarecare chip potrivnic marelui Vasile, fiindcă era lesnicios şi 
atrăgător către pocăință. Erau însă alţii care înălțau pe dumnezeiescul 
Hrisostom, ca şi cum ar fi fost în învățături mai cu pogorământ omenesc 
şi cum că mai cu înlesnire povăţuia pe toţi, şi îi chema către pocăință. 
Deci, îl cinsteau mai mult decât pe marele Vasile şi decât pe Grigorie 


atât pentru mulțimea cuvintelor celor de miere curgătoare, cât şi pentru 
iscusinţa cugetărilor. 

4 Alţii iarăşi cinsteau mai mult pe dumnezeiescul Grigorie, ca cel ce a 
întrecut în înţelepciune şi în învăţătură elinească pe toți dascălii cei 
vestiți şi pe elini, cum şi pentru frumuseţea cuvintelor şi înflorirea lor. 
Deci, ziceau, cum că înțeleptul Grigorie biruia pe toți şi cum că acestuia 
i se cădea întâietatea. 


Atunci, prin o pricină ca aceasta a celor învăţaţi s-a întâmplat de s-a despărțit 
mulțimea poporului. Şi unii se ziceau ioaniteni, alții vasiliteni, iar alţii 
grigoriteni. Deci, astfel sfădindu-se cei înţelepţi şi zicând între dânşii multe 
feluri de cuvinte, de trei ori fericiţii aceştia dascăli au voit să-i împace, ca să nu 
se mai sfădească în deşert. 


Pentru aceea, după câţiva ani, s-au arătat Sfinţii ierarhi, mai întâi câte unul 
deosebit, apoi şi câte trei împreună, nu în vis, ci aievea la arătare, lui loan, 
mitropolitul cetăţii Evhaitenilor, care era om îmbunătăţit şi prea înţelept, 
după cum şi scrierile lui îl arată. Și toţi trei au zis către dânsul cu un glas: 
"Noi, precum vezi, una Suntem la Dumnezeu şi nu este între noi nici o sfadă 
sau împotrivire, ci fiecare în vremea sa pornindu-se de dumnezeiescul Duh, 
am Scris învăţăturile spre mântuirea cea de obşte şi folosul oamenilor; şi 
acelea pe care le-am învăţat noi înşine, le-am dat şi altora spre înmulţirea 
talantului nostru şi nu este între noi vreunul întâi sau al doilea, ci dacă veți 
vorbi de unul, cei doi urmează. 


Deci, sculându-te, porunceşte acelora care se separă, sfădindu-se, să nu se 
despartă, luptându-se pentru noi, căci pentru aceasta şi noi ne-am sârguit cât 
am fost vii, şi după mutarea noastră, ca să împăcăm lumea şi să o aducem 
într-o unire. Deci, împreunându-ne într-o zi, când ţi se va părea ţie că este de 
cuviinţă, fă nouă praznic cuviincios. Apoi, spune şi celorlalți care vor fi mai 
pe urmă, cum că noi Suntem una la Dumnezeu şi noi negreşit vom mijloci 
înaintea lui Dumnezeu cele pentru mântuire, pentru cei ce ne vor săvârşi 
praznicul pomenirii noastre". 


Acestea zicând, i se părea că Sfinţii se înălțau la cer, strălucind cu lumină 
nemărginită şi chemându-se unul pe altul pe nume. 


Deci, sculându-se acel minunat om, adică arhiereul evhaitenilor, a făcut 
precum i-au poruncit lui sfinţii, potolind mulţimea şi pe toţi aceia care se 
sfădeau mai înainte. Aceştia au crezut cele spuse de el, că era om vestit şi 
pentru învăţătura lui cea mare, şi pentru fapta cea bună, căci a lăsat predanie 
Bisericii spre a se face praznicul acesta. 


Astfel, Sfântul episcop loan, găsind în luna ianuarie prăznuindu-se toţi cei 
trei Sfinţi ierarhi, adică la întâia zi pe Vasile, la 25 pe dumnezeiescul 
Grigorie şi la 27 pe dumnezeiescul loan Gură de Aur, i-a unit la 30 pe toți, 
împodobindu-se pomenirea lor cu canoane, cu tropare şi laude, precum li se 
cădea lor, şi fiind aceasta cu voia sfinţilor, nu au nici o lipsire în laude. Căci 
nici mai înainte, nici mai pe urmă n-a alcătuit renumitul acesta loan mai multe 
tropare, decât acestea. 


Sfinţii aceştia cu chipul trupului lor erau astfel: 


Dino ZGOSCNII Oa Ga OANEI NONRISOSIORII) cra de statură scund, cu 


capul mare, cu trupul drept şi subţire, cu nasul plecat, alb la faţă şi cam palid, 
având pleoapele ochilor adâncite şi luminile lor mari. Apoi, i se arăta multă 
veselie în faţă, cu fruntea lată şi mare, cu urechile cam plecate, cu barba mică şi 
rară, cu părul galben, amestecat cu cărunt, iar fălcile lui erau adâncite înăuntru, 
de multă postire şi nevoinţă. 


Apoi, este de nevoie a zice despre dânsul, că a întrecut pe toți înțelepții 
elinilor cu cuvintele şi mai ales cu iscusinţa, înlesnirea şi frumuseţea 
vorbirii; şi atât de bine a tâlcuit dumnezeiasca Scriptură şi a săvârşit 
evangheliceasca propovăduire, încât dacă n-ar fi fost sfântul acesta, 
îndrăznesc a zice că ar fi fost de trebuinţă să mai vină încă o dată pe pământ 
Stăpânul Hristos. lar spre fapte bune atât de mult s-a suit, încât pe toți 1-a 
întrecut, fiind izvor al milosteniei şi al dragostei, râvnitor de obşte cu iubirea 


şase ani. Apoi s-a săvârşit în Comane, surghiunit de Eudoxia, împărăteasa şi de 
episcopii cei pizmăreţi. 


Sfăntul Văsile Col Nate era la statura corpului foarte înalt, uscăţiv şi slăbănog 
la faţă, negricios şi palid, cu sprâncenele lungi, încovoiate şi ridicate în sus, 
asemănându-se omului îngrijit, având nasul plecat, cu faţa cam zbârcită, 
adâncit la pleoapele ochilor, păros la trup, barba căruntă pe jumătate şi destul 


de lungă. Acesta a întrecut mult în cuvinte, nu numai pe cei din vremea lui, ci 
şi pe cei vechi; pentru că s-a ostenit la învăţătură foarte mult şi deprinzând 
toate învăţăturile ştiinţei, din fiecare a câştigat biruinţă. Asemenea încă s-a 
iscusit şi în filosofia cea practică şi prin aceasta a sporit spre privirea celor 
înalte. S-a suit la scaunul arhiepiscopal al mitropoliei Cezareei Capadociei, 
când era de 37 de ani, ocârmuind Biserica opt ani; apoi, s-a dus către 
Domnul, fiind în Scaunul arhiepiscopatului său. 


Sfântul Grigorie, cuvântătorul de Dumnezeu sau Teologul, cra lu statură 
corpului său potrivit, puţin cam palid, nasul lătăreţ, sprâncenele potrivite, 
căutătura veselă şi blândă, la ochiul cel drept avea un semn de la o lovitură, 
barba nu-i era lungă, dar deasă şi potrivită şi pe margini se arăta cam afumată. 
Pleşuv de ajuns, cu părul alb. Marele Grigorie întrecând cu strălucirea vieţii pe 
cei ce au sporit în fapte, la atâta înălţime a cuvântării de Dumnezeu s-a suit, 
încât toţi se biruiau de înţelepciunea lui, atât în cuvinte cât şi în dogme; pentru 
aceasta a câştigat numirea de "Cuvântătorul de Dumnezeu”. FE! a ocârmuit 


aflat în cetate numai o biserică a drepteredincioşilor şi când a lăsat scaunul, a 
lăsat numai una eretică. Şi mergând la Arianz, moşia sa, unde, cugetând 


pururea la Dumnezeu şi făcându-se cu totul strălucită oglindă a Lui, s-a sfârşit 
cu pace. 


Dar de vreme ce de trei ori fericiţii aceştia, atât de mult s-au ostenit pentru 
mântuirea noastră, se cuvine şi noi să prăznuim pomenirea lor şi să le 
mulțumim pe cât putem. Căci ei de nimic altceva n-au purtat grijă, nici 
altceva au cugetat, decât numai un Scop au avut, ca să întărească buna 
credinţă; apoi o nevoință au avut spre a lucra fapta bună, îngrijind şi 
sârguindu-se fără pregetare, cu lucrul şi cu gândul, pentru mântuirea 
sufletelor. Pentru care atât de rău au pătimit propovăduind credinţa cea 
adevărată în toată lumea, iar nouă tuturor de obşte ne-au făcut bine. De aceea şi 
noi suntem datori să cinstim pe făcătorii noştri de bine şi să le mulţumim după 
putere, fiindcă după datorie nu putem. 


Deci, să cinstim cu cuvinte pe cei trei cuvântători, deşi mă tem şi mă sfiesc, 
neaflând cuvinte cuviincioase şi potrivite sfinților; pentru că pricina este mare 
şi nu pot, nu numai pe câte trei, dar nici măcar pe unul să-l laud după cum se 
cuvine şi de care toată lumea nu era vrednică. Deci, cum va ajunge buna grăire 
cea lumească să laude pe cei mai presus de lume, care au împodobit toată 


lumea şi au izbăvit-o ca şi cei 12 văzători ai Cuvântului şi de Dumnezeu 
propovăduitori? Care dacă nu s-ar fi ostenit atât de mult cu sfintele lor scrieri, 
nu s-ar fi scăpat întreaga lume de slujirea la idoli, cea de mai înainte 
înrădăcinată, nici de eresurile cele în multe chipuri; căci sfânta şi 
preaînţeleapta Treime, nedespărțită şi cea mai presus de fiinţă, a iconomisit 
ca ei să vieţuiască într-acele vremuri ale eresurilor. 


Aceşti. bereşti oameni şi pământeşti. îngeri, trâmbițele adevărului, prea 


înţelepții retori, tunetele Dumnezeirii celei nezidite, s-au sârguit să smulgă şi 
Să risipească pe ocărâtorii dreptei credinţe şi cu praştia cuvintelor lor au 
gonit departe pe lupi de la Biserica dreptcredincioşilor. Aceştia cu 
înțelepciunea lor au surpat zidurile cele rele ale vrăjmaşilor şi au smerit 
toată înţelepciunea care se ridică împotriva cunoştinţei de Dumnezeu, 
schimbând şi prefăcând totul spre bine, netezind şi îndreptând pe cele 
strâmbe, cum şi toată asprimea şi nedreptatea. 


precum se cade şi neamestecată a o mărturisi în acest chip, precum li S-a 
descoperit lor adeverirea credinţei, zicând: 


Astfel, ne-au învăţat să credem şi să mărturisim despre Sfânta Treime, cei 
trei prea Sfinţiți arhiepiscopi şi-au întărit dogmele cele drepte cu învățături 
prea înțelepte, în prigoane, primejdii şi războaie, până la moarte fiind 
prigoniți, ba încă şi după moarte. Deci, adunaţi-vă toți câţi v-aţi folosit de la 
dânşii, veniţi toată vârsta şi firea, bărbaţi şi femei, preoţi şi monahi, tineri şi 
bătrâni, să mulţumim făcătorilor noştri de bine, să lăudăm pe dascălii şi 
propovăduitorii bunei credinţe, să binecuvântăm cei săraci pe cei îmbogăţitori, 
cei din primejdii pe cei izbăvitori, cei cuvântători pe cuvântătorii de 
Dumnezeu, cei necăjiţi pe mângâietori, sărmanii pe părinţi, bolnavii pe doctori, 
străinii şi lhpsiţii pe iubitorii de străini. 


Pe scurt, să zic, toţi deodată adunaţi-vă să mulţumim celor ce s-au făcut tuturor 
toate, ca pe cei mai mulţi să-i dobândească. Dar să lăsăm altora să le 


povestească înţelepciunea lor, ştiinţele, posturile, privegherile şi celelalte fapte 
bune şi numai aceasta să o zic, care mă face şi mai mult să mă minunez, adică 
sârguința cea covârşitoare şi grija care o aveau ca să mântuiască sufletele 
oamenilor, robii lui Dumnezeu Celui iubitor de oameni şi următorii Lui cu 
toată virtutea. Căci de aceasta se îngrijeau mai mult, cunoscând că prin fapta 
aceasta păzeşte omul asemănarea cu Dumnezeu. 


Căci nu este mai mare şi mai minunată ispravă decât a se păzi cineva într- 
aceasta amăgitoare lume pe sine fără de prihană; dar mai vrednic de laude, este 
acela care se sârguieşte a mântui şi pe aproapele. Căci cu acest milostiv chip se 
face următor Stăpânului care S-a dat pe Sine la moarte, ca să libereze pe om 
din robia vrăjmaşului. lar în ce fel au mântuit pe mulţi oameni aceşti dascăli 
prea înţelepţi, ascultați: 


Dumnezeu a făcut lumea aceasta pentru oameni şi aceştia au tâlcuit firea 
celor ce sunt, adică a tuturor făpturilor pe care le-a făcut Atotputernicul 
Dumnezeu şi prin cunoştinţa lor s-au făcut înţelepţi, încât au cunoscut 
oamenii pe Ziditorul. 


Astfel, se potriveşte să zicem graiul psalmistului: În for pământul a ieşit 
vestirea lor şi la toate marginile lumii au ajuns cuvintele lor. Ne-a dat prea 
bunul Dumnezeu Testamentul cel Vechi şi cel Nou spre mântuirea noastră şi 
aceştia au primit cu mulţumire poruncile Lui, pe care cu iubire de osteneală le- 
au păzit ziua şi noaptea, cugetând întru dânsele, şi pe sineşi făcându-se case 
curate ale Duhului Sfânt; apoi ne povăţuiesc şi pe noi să petrecem întru 
dânsele, precum Dumnezeu ne-a poruncit şi ne îndreptează, împodobindu-ne 
obiceiurile cu bună rânduială şi aducându-ne de mâna spre cele mai înalte. 
Dumnezeu S-a întrupat pentru noi şi Sfinţii aceştia ne tâlcuiesc şi ne fac 
cunoscută taina iconomiei Lui, şi ne fac să înţelegem prin oarecare chin 
prea înțeleapta taină a unirii acesteia. 


A trimis pe Sfinții Apostoli să propovăduiască în lume cunoştinţa lui 
Dumnezeu, să gonească întunericul închinăciunii de idoli, să lumineze pe 
neamuri şi către Dumnezeu să le întoarcă; s-au trimis şi Sfinţii aceştia să 
propovăduiască lumii adevărata credinţă, să  izgonească  dintr-însa 


întunericul relei credinţe, să se lupte cu ereticii şi să-i biruiască, Să 
izbăvească pe oameni de învăţăturile cele de suflet pierzătoare, să le 
vestească dogmele cele drepte şi Sfintele Scripturi să ni le tâlcuiască, apoi, 
către mântuire şi pocăință să ne povăţuiască; care lucru îndoit s-a făcut, 
precum cel ce a luat cei cinci talanţi şi a câştigat cu dânşii alţi cinci talanţi. 


A prea mărit pe apostoli cu minuni, de care şi aceşti sfinţi n-au fost 
neîmpărtăşiți, precum poate fiecare să se înştiinţeze în istoria vieţii lor. Domnul 
a învăţat toate neamurile prin apostolii Săi; dar cine a rămas neîmpărtăşit de 
cuvintele acestor Sfinţi? Pe cine n-au învăţat şi nu învaţă până acum prea 
înţelepţii aceştia? Nu atâta cu filozofeşti şi geometriceşti ştiinţe, pe cât cu 
fireşti şi bune sfătuiri povăţuiesc minunaţii aceştia. Căci de vreme ce lumea nu 
a cunoscut pe Dumnezeu cu înţelepciunea, ei totuşi au voit să mântuiască cu 
propovăduirea pe cei ce credeau întru EI. 


Dar pe urmă, fiindcă lumea n-a cunoscut pe Dumnezeu prin propovăduire, 
precum se cădea, bine a voit să mântuiască, prin înţelepciunea acestora, pe cei 
ce vor crede învățăturilor lor. Astfel cu adevărat şi mulţi s-au mântuit prin 
dogmele lor şi prin cugetările lor cele prea înțelepte, iar cu frumuseţea cea 
firească a bunei făpturi şi cu dulceaţa cuvintelor lor au adus la pocăință pe 
mulți. 


4 Pe aceştia îi avem noi oamenii, după Dumnezeu, făcători de bine şi 
păzitori. 

4 Aceştia sunt stâlpii cei neclintiți ai credinţei noastre, peste care 
înțelepciunea lui Dumnezeu şi-a întărit casa ei, pe care porțile iadului, 
adică ereticii cei rău credincioşi şi fără de minte, n-au putut nicidecum 
s-o clintească. 

4 Aceştia sunt, după Sfinţii Apostoli, dascăli ai lumii. 

+ Pe aceştia îi serbăm şi noi astăzi, săvârşind pomenirea lor cu bucurie şi 
cu credinţă. Nu precum o prăznuiesc robii pântecelui, cu băuturi şi beții, 
nu cu multe feluri de bucate şi cu benchetuiri; ci precum poftesc aceia, 
şi precum Scripturile lor poruncesc, adică, să ne îngrijim de mântuirea 
sufletelor noastre, păzind câte ne-au poruncit de-a pururea pomeniţii în 
scris, urmând vieţii lor, faptele bune şi nevoinţele lor. 


O! luminători prea străluciți în toată lumea şi decât tăria aceasta mai 
cinstiți! O! fericită treime, închipuirea, asemănarea şi strălucirea Preasfintei 
Treimi, care v-aţi prea mărit de Ea, ca cei ce pe Aceasta aţi propovăduit-o. 
Căci pentru dragostea lui Hristos, toate dumnezeieştile Lui porunci le-aţi 
păzit, trupurile voastre cu înfrânare le-aţi omorât, pe voi înşivă de toate 
patimile v-aţi curăţit, vase cinstite ale Sfântului Duh v-aţi făcut, oglinzi prea 
strălucite ale lui Dumnezeu v-aţi lucrat, cu Dumnezeu prin gândire v-aţi 
unit, la săvârşirea faptei bune v-aţi Suit şi ca bărbaţi desăvârşiţi, la măsura 
vârstei lui Hristos aţi ajuns. 


Oile cele cuvântătoare ale lui Hristos bine le-aţi păscut, sufletele voastre 
pentru ele le-aţi pus şi de vreascurile eretice le-aţi curăţit, pe eretici departe 
de la ele i-aţi alungat, primejdii şi izgoniri pentru adevăr aţi suferit, pe 
diavolul şi pe slugile lui i-aţi biruit, şi la fugă i-aţi luat. Ne aducem aminte de 
primejdiile voastre, pe care, pentru bună credinţă le-aţi pătimit, cinstim 
izgonirile voastre cele nedrepte, care pentru dreptate le-aţi suferit, slăvim 
mucenicia cea grea a pătimirii voastre celei fără de sânge; binecuvântăm 
celelalte osteneli şi dureri, care aţi luat asupră-va, cu Răsăritul şi cu Apusul 
luptându-vă, ca să învăţaţi pe toți. 


Încă avem şi scripturile voastre cele sfinte, tablele cele de Dumnezeu scrise, ca 
un al treilea testament, pe care Dumnezeu, prin inimile voastre l-a glăsuit,; 
avem luminarea minţii, hrana sufletelor, desfătarea ochilor, dulceaţa cea de 
obşte şi îndulcirea tuturor Sfinţilor, moştenirea cea bine norocită şi bogăţia cea 
fericită, care am luat-o de la voi şi o păzim ca pe o vistierie de mare preţ, ca să 
treacă cu diadohisire (urmare) şi să rămână din neam în neam pomenirea 
voastră veşnică şi slava voastră să se păzească în lumea nemuritoare. 


Ne rugăm şi cerem de la voi, Sfinţilor, să vă aduceţi aminte de noi, netre- 
bnicii robii voştri, ca bine primite Să fie rugăciunile noastre, să păziţi Bise- 
rica în pace, precum aţi lăsat-o, să ne învredniciţi a dobândi şi noi acea 
negrăită veselie şi prea dorita bucurie a întru tot lăudatei şi mai presus de 
fiinţă Treimi; ca împreună cu voi să Slăvim pe Tatăl, pe Fiul şi pe Duhul cel 
Sfânt, pe unul Dumnezeu, căruia se cuvine toată slava, cinstea şi închi- 
năciunea, totdeauna, acum şi pururea şi în vecii cei nesfârşiţi. Amin. 


(alcătuită de Ioan, episcopul Evhaitei) 


